ai4bharat/Pralekha huggingface dataset:
आयुष मंत्रालय
"आयुर्वेद दिवस 2022" उत्सवाचा भाग म्हणून आयुष मंत्रालयाने शॉर्ट व्हिडिओ मेकिंग स्पर्धा केली जाहीर
MyGov.in च्या संयुक्त विद्यमाने आयोजित ही स्पर्धा 18 वर्षांवरील सर्व नागरिक/भारताचे राष्ट्रीयत्व असलेल्यांसाठी खुली आहे.
आयुर्वेद दिवस 2022 च्या उत्सवाचा एक भाग म्हणून भारत सरकारच्या आयुष मंत्रालयाने MyGov.in च्या सहकार्याने शॉर्ट व्हिडिओ मेकिंग स्पर्धा आयोजित केली आहे. या स्पर्धेत सहभागी होणाऱ्यांनी या वर्षीच्या आयुर्वेद दिवसाच्या मुख्य संकल्पनेवर आधारित म्हणजेच “हर दिन हर घर आयुर्वेद” शी सुसंगत असलेला 03 मिनिटांपेक्षा जास्त कालावधी नसलेला व्हिडिओ हिंदी आणि इंग्रजी भाषांमधून पाठवायचा आहे.
संकल्पना 1: माझा दिवस आणि आयुर्वेद.
संकल्पना 2: माझ्या स्वयंपाकघरातील आयुर्वेद.
संकल्पना 3: माझ्या बागेतील आयुर्वेद.
संकल्पना 4: माझ्या शेतातील आयुर्वेद.
संकल्पना 5: माझ्या अन्न/आहारातील आयुर्वेद.
प्रत्येक संकल्पनेमधून तीन अव्वल विजेते निवडले जातील म्हणजेच एकूण 15 विजेत्यांना 75,000/- रुपयांपासून पासून ते 25,000/- रुपयांपर्यंतचे पुरस्कार दिले जातील. ही स्पर्धा 18 वर्षांवरील सर्व नागरिक/भारताचे राष्ट्रीयत्व असलेल्यांसाठी खुली आहे. व्हिडिओ पाठवण्याची अंतिम तारीख 10
ऑक्टोबर 2022 आहे. स्पर्धा आणि व्हिडिओ जमा करण्याच्या प्रक्रियेबद्दल अधिक तपशील खालील संकेतस्थळावर पाहता येईल.
https://innovateindia.mygov.in/ayurveda-video-contest/
आयुर्वेद ही औषध पद्धती सर्वात प्राचीन आणि उत्तम दस्तऐवजीकरण झालेली प्रणाली म्हणून ओळखली जाते, जी आधुनिक काळातही तितकीच सुसंगत आहे. आयुर्वेदाचे लाभ सर्वांपर्यंत पोहोचवण्यासाठी आयुष मंत्रालय, केंद्रीय सांस्कृतिक मंत्रालय आणि केंद्रीय शिक्षण मंत्रालय तसेच राज्य सरकारे आणि केंद्रशासित प्रदेशांची मंत्रालये आणि विभागाच्या सहकार्याने विविध कार्यक्रम आयोजित करत आहे.
आयुष मंत्रालयाने नवी दिल्लीतील ऑल इंडिया इन्स्टिट्यूट ऑफ आयुर्वेद  या संस्थेच्या सहकार्याने विविध संकल्पना आणि प्रमुख कार्यक्रमांवर आधारित सहा आठवड्यांच्या  कार्यक्रमाचे उद्घाटन केले. या कार्यक्रमांची अंमलबजावणी करण्यासाठी नोडल संस्था म्हणून या संस्थेची निवड केली आहे. तीन जे  म्हणजेच -जन संदेश, जन भागिदारी आणि जन आंदोलन या उद्देशासह कार्यक्रमात विविध भागधारक सहभागी होतील. आयुष मंत्रालय 2016 पासून दरवर्षी धन्वंतरी जयंती  निमित्त आयुर्वेद दिवस साजरा करत आहे. यावर्षी तो 23 ऑक्टोबर 2022 रोजी साजरा केला जाईल.
पंतप्रधान कार्यालय
सशस्त्र सेना ध्वज दिनानिमित्त पंतप्रधानांचा सशस्त्र दलांना सलाम
नवी दिल्ली, 7 डिसेंबर 2022
पंतप्रधान नरेंद्र मोदी यांनी सशस्त्र सेना ध्वज दिनानिमित्त सशस्त्र दलांच्या शौर्य आणि बलिदानाला सलाम केला आहे.
पंतप्रधानांनी आपल्या ट्वीटर संदेशात म्हटले आहे;
"आज, सशस्त्र सेना ध्वज दिनानिमित्त, आपण आपल्या सशस्त्र दलांच्या शौर्य आणि बलिदानाला सलाम करतो. आपल्या देशाचे रक्षण करण्यात आणि बलशाली भारतासाठी योगदान देण्यात अनेक दशकांपासून ते आघाडीची भूमिका बजावत आहेत. आपण सर्वांनी सशस्त्र सेना ध्वज दिवस निधीमध्ये योगदान द्यावे, असे मी आवाहन करतो.”N.Chitale/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
ग्राहक व्यवहार, अन्न आणि सार्वजनिक पुरवठा मंत्रालय
पंतप्रधान गरीब कल्याण अन्न योजने अंतर्गत  राज्ये / केंद्रशासित प्रदेशांच्या उचल आणि वितरणाचा आढावा
सर्व राज्ये / केंद्रशासित प्रदेशांनी पीएमजीकेवाय-II अंतर्गत जुलै आणि ऑगस्टसाठी अतिरिक्त मोफत अन्नधान्य वितरण ऑगस्ट 2020च्या अखेरीस पूर्ण करणे अपेक्षित
नवी दिल्ली, 11 ऑगस्ट 2020
अन्न आणि सार्वजनिक वितरण मंत्रालयाचे सचिव तसेच ग्राहक व्यवहार मंत्रालयाचे सचिव यांनी आज पंतप्रधान गरीब कल्याण अन्न योजने अंतर्गत  अन्नधान्य  आणि हरभरा यांची उचल आणि वितरणाच्या स्थिती व प्रगतीचा आढावा घेतला. व्हिडिओ कॉन्फरन्सिंगच्या माध्यमातून सर्व राज्य / केंद्रशासित प्रदेशांच्या अन्न व नागरी पुरवठा प्रभारी सचिवांसह आत्मनिर्भर भारत योजनेअंतर्गत अन्नधान्याच्या वितरणाची पाहणी केली.
अन्न आणि सामाजिक वितरण विभागाच्या सचिवांनी प्रत्येक राज्य / केंद्रशासित प्रदेशांशी जुलै आणि ऑगस्ट 2020 महिन्याच्या धान्य उचल आणि वितरणाच्या स्थितीबाबत आणि सध्या सुरू असलेल्या संपाच्या काळात सर्व एनएफएसए लाभार्थ्यांना पुरेसे धान्य वेळेवर उपलब्ध होत असल्याबाबत सविस्तर चर्चा केली. याशिवाय, अन्न आणि सामाजिक वितरण विभागाच्या सचिवांनी आत्मनिर्भर भारत योजनेअंतर्गत, एनएफएसए अंतर्गत किंवा कोणत्याही राज्याच्या सार्वजनिक वितरण व्यवस्था  योजनेत समाविष्ट नसलेल्या सर्व स्थलांतरित / अडकलेल्या स्थलांतरितांना मोफत अन्नधान्याच्या वितरण प्रगतीचा आढावा घेतला. ज्याचा वितरण कालावधी 31 ऑगस्ट 2020 पर्यंत वाढविण्यात आला आहे.
काही राज्ये वगळता, नियमित एनएफएसए अन्नधान्य आणि पीएमजीकेवाय अन्नधान्यांच्या नियोजनाचे वितरण चक्र / नियमित नियोजनाच्या समायोजनामुळे पीएमजीकेवाय अंतर्गत मोफत अन्नधान्यचे वितरण हे काहीसे उशीराने होत आहे आणि इतर तार्किक अडचणी लक्षात घेता, बहुतेक राज्ये / केंद्रशासित प्रदेशांमध्ये धान्य उचलण्याची आणि वाटप करण्याची प्रगती समाधानकारक आहे. जवळजवळ सर्व राज्ये / केंद्रशासित प्रदेशांनी पीएमजीकेवाय-II अंतर्गत जुलै आणि ऑगस्ट महिन्यात अतिरिक्त मोफत धान्य वितरण ऑगस्ट 2020 अखेर पूर्ण करणे अपेक्षित आहे.B.Gokhale/S.Shaikh/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 184
रस्ते वाहतूक आणि महामार्ग मंत्रालय
विविध पायाभूत सुविधा प्रकल्पांच्या अंमलबजावणीसंदर्भातील सध्याच्या आंतर-मंत्रालयीन समस्यांचे निराकरण करण्यासाठी केंद्रीय मंत्री नितीन गडकरी यांच्या अध्यक्षतेखाली पायाभूत सुविधा समिती गटाची 10 वी बैठक संपन्न
नवी दिल्ली, 24 जानेवारी 2023
केंद्रीय रस्ते वाहतूक आणि महामार्ग मंत्री, नितीन गडकरी यांच्या अध्यक्षतेखाली आज विविध पायाभूत सुविधा प्रकल्पांच्या अंमलबजावणीसंदर्भातील सध्याच्या आंतर-मंत्रालयीन समस्यांचे निराकरण करण्यासाठी, पायाभूत सुविधा समिती गटाची 10 वी बैठक आयोजित करण्यात आली होती. गडकरी म्हणाले की, पंतप्रधान गती शक्ती योजनेच्या प्रगतीला चालना देण्यासाठी कृती आराखडा तयार करण्यात आला आहे असे गडकरी म्हणाले.
केंद्रीय वाणिज्य आणि उद्योग मंत्री पियुष गोयल, केंद्रीय रेल्वे, दूरसंवाद, इलेक्ट्रॉनिक्स आणि माहिती तंत्रज्ञान मंत्री अश्विनी वैष्णव, केंद्रीय पर्यावरण, वने आणि हवामान बदल आणि कामगार आणि रोजगार मंत्री भूपेंद्र यादव, रस्ते वाहतूक आणि महामार्ग आणि नागरी हवाई वाहतूक राज्य मंत्री जनरल  व्ही. के. सिंह , बंदरे, जहाजबांधणी आणि जलमार्ग राज्यमंत्री श्रीपाद नाईक, आणि संरक्षण आणि पर्यटन राज्यमंत्री अजय भट या बैठकीला उपस्थित होते.
सध्या चालू असलेल्या पायाभूत सुविधा प्रकल्पांच्या प्रगतीला गती देण्यासाठीच्या अनेक मुद्द्यांना चर्चेमध्ये प्राधान्य देण्यात आले. प्रलंबित वन आणि पर्यावरण परवानग्या, कामाच्या परवानग्या/मंजुऱ्यांची सुविधा, जमीन वाटप/हस्तांतरण सुनिश्चित करणे आणि निधी जारी करणे, या मुद्द्यांशी संबंधित विषयांचा या चर्चेत समावेश होता. पर्यावरण/वन/वन्यजीव मंजुरी, रेल्वे आणि उर्जा, यासह इतर धोरणांशी संबंधित विषयांवरही चर्चा झाली. पर्यावरण विषयक मंजुरी आणि रेल्वे आणि रस्ते वाहतूक आणि महामार्ग मंत्रालयाची जमीन धोरणे, आणि पर्यावरण आणि वन मंजुरीसाठी सर्वसमावेशक मार्गदर्शक तत्त्वे तयार करणे या मुद्द्यांवरही यावेळी विस्तृत चर्चा झाली.
संबंधित अधिकाऱ्यांनी वरील बाबींची मंजुरी आणि अंमलबजावणीची प्रक्रिया जलद गतीने करावी असे निर्देश यावेळी देण्यात आले. संबंधित मंत्रालये/विभागांनी पायाभूत सुविधा प्रकल्पांना गती देण्यासाठी उपस्थित केलेल्या विविध समस्यांकडे लक्ष देण्याचे आणि त्यांचे निराकरण करण्याचे मान्य केले.
S.Kane/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 102
आरोग्य आणि कुटुंब कल्याण मंत्रालय
कोविडनंतर उद्भवणाऱ्या आजारांवरील अभ्यास
नवी दिल्ली, 3 ऑगस्ट 2021
आरोग्य संशोधन विभागाअंतर्गत एक स्वायत्त संस्था असलेल्या भारतीय वैद्यकीय संशोधन संस्थेने  कोविड -19 चे वैद्यकीय उपचार आणि त्याआधारे येणारे निष्कर्ष प्राप्त करण्यासाठी देशभरातील 20 केंद्रांवर कोविड क्लिनिकल रजिस्ट्री अर्थात निष्कर्ष नोंदणी सुरु केली आहे. ही माहिती केवळ रुग्णालयात दाखल रुग्णांसाठीच मर्यादित आहे. महाधमनी आणि फुफ्फुसाचा दाह, म्यूकरमायकोसिस इत्यादी कोविड बाधित रुग्णांना कोविडनंतर होणाऱ्या आजारांचा विविध परिस्थितीचा अभ्यास केला जात आहे. आरोग्य हा राज्याचा विषय असला तरी, केंद्र सरकारने राज्यांना सल्ला दिला आहे की , त्यांनी कोविडनंतर उद्भवणाऱ्या विविध आजारांनी ग्रस्त असलेल्या लोकांच्या गरजा पूर्ण करण्याच्या दृष्टीने, त्यांच्याशी संबंधित योग्य आरोग्य सुविधा त्यांना उपलब्ध करून देण्यासाठी कोविडोत्तर दवाखान्याची स्थापना करावी.
तसेच, विविध कोविडोत्तर शारीरिक परिस्थिती/समस्यांशी संबंधित विशेष घटक /मार्गदर्शक तत्त्वांवर तज्ज्ञ गट काम करत आहेत.
राज्यमंत्री , डॉ.भारती प्रविण पवार यांनी आज राज्यसभेत एका लेखी उत्तरात ही माहिती दिली.
Jaydevi PS/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 127
आरोग्य आणि कुटुंब कल्याण मंत्रालय
राज्ये/ केंद्रशासित प्रदेशांकडे उपलब्ध असलेल्या कोविड-19 लसींची अद्ययावत माहिती
राज्ये/ केंद्रशासित प्रदेशांना लसींच्या 175.63 कोटींपेक्षा जास्त मात्रा पुरवण्यात आल्या.
राज्ये/ केंद्रशासित प्रदेशांकडे शिल्लक आणि वापर न झालेल्या 12.68 कोटींपेक्षा जास्त मात्रा अद्यापही उपलब्ध
संपूर्ण देशभरात कोविड-19 प्रतिबंधक लसीकरण मोहिमेचा वेग आणि व्याप्ती वाढविणे यासाठी केंद्र सरकार वचनबद्ध आहे. 16 जानेवारी 2021 रोजी देशव्यापी कोविड प्रतिबंधक लसीकरण मोहीम सुरु करण्यात आली. देशात 21 जून 2021 पासून या लसीकरण मोहिमेच्या सार्वत्रिकीकरणाचा नवा टप्पा सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध होणार असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे सुरळीत मार्गीकरण करणे या उपक्रमांच्या माध्यमातून लसीकरण मोहिमेचा वेग वाढविण्यात येत आहे.
राष्ट्रव्यापी लसीकरण मोहिमेचा एक भाग म्हणून भारत सरकार सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात, देशातील लस निर्मात्यांनी उत्पादित केलेल्या लसीच्या एकूण साठ्यापैकी 75% साठ्याची खरेदी करून केंद्र सरकार सर्व राज्ये आणि केंद्रशासित प्रदेशांना लसीचा  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,75,63,31,180
|
|
BALANCE AVAILABLE
|
|
12,68,63,307
भारत सरकारने आतापर्यंत खरेदी केलेल्या मात्रांचा राज्ये आणि केंद्रशासित प्रदेशांना मोफत पुरवठा आणि राज्यांनी केलेली लसीची थेट खरेदी यांच्या माध्यमातून राज्ये आणि केंद्रशासित प्रदेशांना एकूण 175 कोटी 63 लाखांहून अधिक  मात्रांचा पुरवठा करण्यात आला आहे.
राज्ये आणि केंद्रशासित प्रदेश सरकारांकडे यापुढील काळातील लसीकरण करण्यासाठी कोविड प्रतिबंधक लसीच्या न वापरलेल्या अशा 12 कोटी 68 लाखांहून अधिक  मात्रा, अजूनही शिल्लक आहेत.
माहिती आणि प्रसारण मंत्रालय
पटकथा ही प्रत्येक प्रॉडक्शन डिझायनरसाठी बायबल आहे: एफटीआयआय प्रा. उज्ज्वल गावंड
प्रॉडक्शन डिझायनरने दिग्दर्शकाची दृष्टी आणि चित्रपटाच्या शैलीचे अनुसरण केले पाहिजे
पणजी, 21 जानेवारी 2021
भारतीय आंतरराष्ट्रीय चित्रपट महोत्सवाच्या पहिल्याच मिश्र पद्धतीच्या ऑनलाइन विभागात, “प्रॉडक्शन डिझाईन- अ वर्ल्ड बिल्डिंग फॉर फिल्म्स” या ऑनलाईन सत्रामध्ये एफटीआयआय  चे प्राध्यापक प्रो उज्ज्वल गावड यांनी चित्रपटाची निर्मिती कला, दृश्य कला आणि सिनेसृष्टीतील कथाकथनाची कलाकुसर याबद्दलचे अंतरंग उलगडले.
प्रा.गावंड यांनी चित्रपट निर्मिती प्रक्रियेतील पटकथाच्या महत्त्वावर जोर दिला. “प्रत्येक प्रॉडक्शन डिझायनरसाठी  चित्रपटाची पटकथा ही बायबल असते, प्रॉडक्शन डिझायनरला पटकथेवरून त्याच्या पुढील कामाची दिशा कळते त्याचा मुख्य संदर्भ हा पटकथाच असतो.”
दिग्दर्शक, छायाचित्रण दिग्दर्शक आणि प्रॉडक्शन डिझायनर यांची कल्पनाशक्ती, कलात्मकता आणि सहयोगातून चलचित्राची आकृती आणि शैली तयार केली जाते. “प्रॉडक्शन डिझायनरला दिग्दर्शक, छायाचित्रण दिग्दर्शक आणि लेखाकासोबत कशाप्रकारे एकरूप व्हायचे हे माहित असणे आवश्यक आहे. प्रॉडक्शन डिझायनरने दिग्दर्शकाची दृष्टी आणि चित्रपटाच्या शैलीचे अनुसरण केले पाहिजे. व्हीएफएक्स डिझायनर, कॉस्ट्यूम डिझायनर रंगाच्या बाबतीत एकाच दिशेने विचार करत असल्याने प्रॉडक्शन डिझायनरने त्यांच्या सोबत तसेच समक्रमित ध्वनीमुद्रणाची आवश्यकता असल्यास ध्वनी संकल्पकासोबत काम केले पाहिजे.”
प्रेक्षकांच्या प्रश्नांची उत्तरे देताना ते म्हणाले की चित्रपट म्हणजे कृत्रिम आणि कलेचे संयोजन आहे त्यामुळे संस्थात्मक प्रशिक्षण घेणे सक्तीचे नाही.
यावेळी त्यांनी जॉन मायह्रे , ब्रायन मॉरिस , नितीश रॉय, स्निग्धा बासू, आराधना सेठ आणि सुझान कॅप्लन मेरवानजी  या त्यांच्या आवडत्या प्रॉडक्शन डिझाइनरचा उल्लेख केला.
M.Chopade/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 123
पंतप्रधान कार्यालय
पंतप्रधान नरेंद्र मोदी यांनी अथेन्समधील ‘अज्ञात सैनिकांच्या समाधी’स्थळी श्रद्धांजली केली अर्पण
पंतप्रधान नरेंद्र मोदी यांनी 25 ऑगस्ट 2023 रोजी अथेन्समधील ‘अज्ञात सैनिकांच्या समाधी’ला श्रद्धांजली अर्पण केली.
पंतप्रधानांनी ‘अज्ञात सैनिकांच्या समाधी’वर पुष्पांजली अर्पण केली. त्यानंतर ते गार्ड ऑफ ऑनर समारंभामध्ये सहभागी झाले.
रेल्वे मंत्रालय
ऑक्सिजन एक्सप्रेसच्या माध्यमातून आतापर्यंत, उत्तर प्रदेश, महाराष्ट्र, दिल्ली आणि मध्य प्रदेशला एकूण 510 मेट्रिक टन ऑक्सिजनचा पुरवठा
हरियाणासाठीची पहिली ऑक्सिजन एक्सप्रेसही लवकरच पोचणार, पाच रिकामे कंटेनर घेऊन गाडी फरीदाबादहून राउरकेलाकडे रवाना
ऑक्सिजन एक्सप्रेसमधून मध्यप्रदेशसाठी पहिले ऑक्सिजन टँकर्स पोचले
नवी दिल्ली, 28 एप्रिल 2021
देशाच्या विविध भागात द्रवरूप वैद्यकीय ऑक्सिजन पुरवठा करण्याचा आपला प्रवास भारतीय रेल्वेने सुरूच ठेवला आहे. आतापर्यंत, महाराष्ट्र, उत्तरप्रदेश, मध्यप्रदेश आणि दिल्ली या राज्यांना एकूण 510 मेट्रिक टन ऑक्सिजन पुरवठा करण्यात आला आहे.
हरियाणा सरकारनेही रेल्वेला ऑक्सिजन एक्सप्रेस पाठवण्याची विनंती केली आहे. त्यानुसार, सध्या फरीदाबाद इथे गाडीवर टँकर्स चढवण्याचे काम सुरु असून, त्यात द्रवरूप ऑक्सिजन भरण्यासाठी ते राउरकेला इथे पाठवले जाणार आहे. आतापर्यंतच्या नियोजनानुसार, प्रत्येकी पाच ऑक्सिजन टँकर्सची क्षमता असलेल्या दोन ऑक्सिजन एक्सप्रेस हरियाणाला पाठवल्या जाणार आहेत.
मध्यप्रदेशातही, 64 मेट्रिक टन पेक्षा अधिक ऑक्सिजन असलेली पहिली एक्सप्रेस आज पहाटे पोचली. जबलपूर , भोपाळ आणि सागर  या ठिकाणी हे सहा टँकर्स उतरवण्यात आले.
चौथी ऑक्सिजन एक्सप्रेस लखनौसाठी प्रवास करत असून तीन टँकर्ससह ही गाडी आज लखनौला पोहोचणे अपेक्षित आहे. आणखी एक ट्रेन रिकामे सहा टँकर्स घेऊन लखनौहून बोकारो साठी रवाना झाली असून ती देखील उत्तरप्रदेशासाठी ऑक्सिजन घेऊन येणार आहे. ऑक्सिजनच्या सातत्यपूर्ण पुरवठ्यातून, उत्तरप्रदेशच्या रूग्णांना ऑक्सिजनचा तुटवडा भासू नये, अशी व्यवस्था केली जात आहे.
आतापर्यंत, भारतीय रेल्वेने 202 मेट्रिक टन ऑक्सिजनचा पुरवठा उत्तर प्रदेशाला केला आहे, तर महाराष्ट्राला 174 मेट्रिक टन, दिल्लीला 70 आणि मध्यप्रदेशला 64 मेट्रिक टन ऑक्सिजन पुरवठा करण्यात आला आहे.
Jaydevi PS/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 183
संरक्षण मंत्रालय
लेफ्टनंट जनरल जे एस नैन यांनी पुण्यातील दक्षिण कमांड मुख्यालयाचा कार्यभार स्वीकारला
पुणे, 1 फेब्रुवारी 2021
लेफ्टनंट जनरल जे एस नैन, अतिविशिष्ट सेवा पदक, सेना पदक यांनी पुणे येथील राष्ट्रीय युद्ध स्मारक येथे हुतात्मा सैनिकांच्या स्मृतीला पुष्पचक्र अर्पण करून, 1 फेब्रुवारी 2021 ला दक्षिण कमांडचा कार्यभार स्वीकारला. त्यानंतर दक्षिण कमांड मुख्यालयात गार्ड ऑफ ऑनर चा समारंभ पार पडला.
लेफ्टनंट जनरल जे एस नैन, हे कुंजपुरा सैनिक शाळेचे व पुण्याच्या राष्ट्रीय संरक्षण संस्थेचे माजी विद्यार्थी आहेत. जून 1983 मध्ये त्यांची डोगरा रेजिमेंटमध्ये नेमणूक झाली. आता ते त्या रेजिमेंटचे कर्नल सुद्धा आहेत. लेफ़्ट. जनरल नैन यांना त्यांच्या विशिष्ट सैनिकी नेमणूकांमुळे अनेक मोहिमांमधून वेगवेगळ्या मोहिमांचा अनुभव आहे. जम्मू काश्मिरमध्ये नियंत्रण रेषेजवळ त्यांनी आपल्या बटालियनचे नेतृत्व केले तसेच दक्षिण मुख्यालयातील स्ट्राईक कॉर्पस, इशान्येकडील माउंटन ब्रिगेड, उत्तर काश्मिरमध्ये नियंत्रण रेषेवर ताबा राखण्याचे काम करणारी इन्फन्ट्री डिविजन व पश्चिम आघाडीवरील धोरणात्मक महत्वाचे कॉर्पसचेही नेतृत्वही त्यांनी केले आहे.
ते इन्फन्ट्री स्कुल चे इन्स्ट्रक्टर होते . तसेच संयुक्त राष्ट्र संघाच्या इराक व कुवैतमधील मिशनचे निरिक्षकही होते. त्यांच्या इतर महत्वाच्या नियुक्त्या या इन्डिपेन्डन्ट मेकॅनाईज्ड ब्रिगेड, काउंटर इनसर्जन्सी फोर्स तसेच इंटिग्रेटेड हेडक्वाटर्स ऑफ मिनिस्ट्री ऑफ डिफेन्स  आणि दक्षिण पश्चिम कमांड येथे मिलिटरी सेक्रेटरी ब्रँच येथे होत्या . उत्तर व पूर्व कमांड येथे ते चीफ ऑफ स्टाफ या महत्वाच्या पदावर होते.
त्यांनी जम्मू काश्मीर, पाकिस्तान, चीन, बांग्लादेश यावर विस्तृत अभ्यास व संशोधन केल्यामुळे ते त्या प्रदेशावरील विशेष तज्ञ मानले जातात. ते डिफेन्स सर्विसेस स्टाफ महाविद्यालय , वेलिंग्टन, कॉलेज ऑफ डिफेन्स मॅनेजमेंट, सिकंदराबाद तसेच बांग्लादेशातील ढाक्याचे प्रतिष्ठित नॅशनल डिफेन्स कॉलेजचे पदवीधारक आहेत.
लेफ्टनंट जनरल जे एस नैन व त्यांच्या पत्नी अनिता नैन, ज्या विभागीय आर्मी वाईव्ज असेसिएशनच्या प्रमुख आहेत या उभयतांचे पुणे येथील लष्करी अधिकाऱ्यांनी स्वागत केले.
1 फेब्रुवारी 2021 रोजी स्थापना दिन साजरा करणाऱ्या आर्मी डेन्टल कॉर्पस व मिलीटरी फार्मच्या सर्व पदस्थांना त्यांनी शुभेच्छा देउन अभिनंदन केले. आणि लष्कराच्या परंपरेत त्यांच्या सेवेचे योगदान देण्यास प्रोत्साहित केले.M.Iyengar/V.Sahajrao/C.Yadav
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 110
जलसंपदा, नदी विकास आणि गंगा पुनरुत्थान मंत्रालय
महाराष्ट्रासह गोवा, कर्नाटक आणि केरळ राज्यातल्या जल पातळीत वाढ अपेक्षित
नवी दिल्ली, 6 जून 2018
भारतीय हवामान विभागाने जारी केलेल्या पर्जन्यमानाच्या भाकितानुसार उद्यापासून 12 जूनपर्यंत कोकण, मध्य महाराष्ट्र आणि गोव्यात तुरळक ठिकाणी अति मुसळधार पाऊस पडण्याची शक्यता आहे. मुंबई आणि परिसरातही या काळात मुसळधार पर्जन्यवृष्टी अपेक्षित आहे. कर्नाटक आणि केरळमध्येही तुरळक ठिकाणी उद्यापासून 11 जूनपर्यंत मुसळधार पाऊस पडण्याची शक्यता हवामान विभागाने वर्तवली आहे.
या मुसळधार पावसामुळे महाराष्ट्रासह या चारही राज्यांमधल्या जलसाठ्यांमध्ये लक्षणीय वाढ अपेक्षित आहे. महाराष्ट्रात गोदावरी, कृष्णा, तापी तसेच दमणगंगा नद्यांच्या पातळीत या अवधीत मोठी वाढ अपेक्षित असल्याचा इशारा हवामान विभागाने दिला आहे.
B.Gokhale/M.Pange/D.Rane
(Visitor Counter : 67
मत्स्योत्पादन, पशुविकास आणि दुग्धविकास मंत्रालय
गोव्यातील मच्छिमार बांधवांना दिल्ली येथे स्वातंत्र्यदिन सोहळ्यासाठी विशेष आमंत्रण
आतापर्यंत दूरदर्शनवर पाहिलेला सोहळा प्रत्यक्ष अनुभवता येणार याचा आनंद शब्दातीत असल्याची मच्छिमार आणि कुटुंबियांची प्रतिक्रिया
गोवा, 11 ऑगस्ट 2023
गोव्यातील चार मच्छिमार दाम्पत्यांना स्वातंत्र्यदिनाचा सोहळा अनुभवण्यासाठी विशेष आमंत्रित करण्यात आले आहे. सरकारने अशाप्रकारची संधी दिल्याबद्दल मच्छिमार बांधवांनी सरकारचे आभार मानले आहेत.
जो सोहळा आतापर्यंत केवळ दूरदर्शनवर अनुभवत होतो, तो प्रथमच प्रत्यक्षरित्या अनुभवायला मिळणार, याचा आनंद शब्दातीत आहे अशी प्रतिक्रिया डॉ रेणूका फर्नांडिस यांनी दिली. डॉ रेणूका यांचे पती बाणावली येथे मच्छिमारीचा व्यवसाय करतात. या व्यवसायाबद्दल आपल्याला सार्थ अभिमान असल्याचं त्या म्हणाल्या. मच्छिमारी आपला पिढीजात व्यवसाय असल्याचे सॅबी फर्नाडिंस यांनी सांगितलं. पंतप्रधान नरेंद्र मोदी आणि मुख्यमंत्री डॉ प्रमोद सावंत यांचे सॅबी यांनी आभार मानले आहेत.
फ्रान्सिस्को फर्नांडिस उर्फ पेले यांनी पारंपरिक मच्छिमारांना  सरकार देत असल्याबद्दल सन्मानाबद्दल आभार आणि आनंद व्यक्त केला.
फिलोमेना लॉरेन्सा यांनीही सरकारच्या आमंत्रणाबद्दल आभार मानले आहेत. मच्छिमाराचे कुटुंब या नात्याने आम्हाला दिल्लीच्या स्वातंत्र्यदिन सोहळ्याचे आमंत्रण दिल्याबद्दल सरकारचे आभारी आहोत, असे त्या म्हणाल्या.
गोव्यातून वसंत पेडणेकर आणि त्यांची पत्नी लक्ष्मी पेडणेकर, फ्रान्सिस्को फर्नांडिस आणि त्यांची पत्नी डॉ रेणूका फर्नांडिस, सॅबी फर्नांडीस आणि त्यांची पत्नी फिलोमेना वेरोनिका लॉरेन्सो आणि जेसिन्तो गुरियाओ आणि कॅसल गुरियाओ या मच्छिमार दाम्पत्याना दिल्ली स्वातंत्र्यदिन सोहळ्यासाठी आमंत्रित करण्यात आले आहे.
यंदा 15 ऑगस्ट रोजी लाल किल्ल्यावर पंतप्रधानांच्या हस्ते स्वातंत्र्यदिनाच्या ध्वजारोहण कार्यक्रमाला देशभरातून सुमारे 1,800 विशेष पाहुणे उपस्थित राहणार आहेत.
देशाला स्वातंत्र्य मिळून 75 वर्षे पूर्ण होत असताना, यंदा व्हायब्रंट व्हिलेजचे सरपंच, शिक्षक, परिचारिका, शेतकरी, मच्छीमार, नवी दिल्लीतील सेंट्रल व्हिस्टा प्रकल्पाच्या उभारणीत मदत करणारे श्रमयोगी, खादी क्षेत्रातील कर्मचारी, राष्ट्रीय पुरस्कार विजेते शालेय शिक्षक, सीमा रस्ते संघटनेचे कामगार आणि ज्यांनी देशाच्या विविध भागात अमृत सरोवर प्रकल्प आणि हर घर जल योजना प्रकल्पांसाठी सहाय्य आणि कार्य केले आहे त्यांना त्यांच्या जोडीदारासह या वर्षी नवी दिल्ली येथे होणाऱ्या स्वातंत्र्यदिनाच्या सोहळ्याला उपस्थित राहण्यासाठी आमंत्रित करण्यात आले आहे.
PIB Panaji/S.Thakur/P.Malandkar
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 60
पर्यावरण, वन एवं जलवायु परिवर्तन मंत्रालय
"क्लायमेट स्मार्ट अर्बन डेव्हलपमेंट: अॅन इकोसिस्टम-बेस्ड अॅडॉप्टेशन फॉर एन्हांसिंग क्लायमेट रेझिलिन्स इन इंडिया" या विषयावरील चर्चेत केंद्रीय पर्यावरण मंत्र्यांचा सहभाग
नवी दिल्ली, 15 नोव्हेंबर 2022
नेचर कन्झर्व्हन्सी इंडियाने कॉप 27 च्या निमित्ताने इंडिया पॅव्हेलियनमध्ये एका कार्यक्रमाचे आयोजन केले होते. "क्लायमेट स्मार्ट अर्बन डेव्हलपमेंट: अॅन इकोसिस्टम-बेस्ड अॅडॉपटेशन  फॉर एन्हांसिंग क्लायमेट रेझिलिन्स इन इंडिया हा चर्चेचा विषय होता." या कार्यक्रमात दोन अहवाल सादर करण्यात आले, एक "शहरातील पाणथळ जागांच्या पुनरुज्जीवनासाठी एकात्मिक दृष्टीकोन - सेमबक्कम लेक, चेन्नई, तामिळनाडू केस स्टडी" आणि दुसरा "चेन्नईसाठी ग्रीनप्रिंट - शहर नियोजनासाठी नैसर्गिक पायाभूत सुविधांचे एकत्रीकरण" या विषयावर होता.
केंद्रीय पर्यावरण, वन आणि हवामान बदल मंत्री भूपेंद्र यादव यांनी चर्चेत भाग घेतला. आपल्या भाषणात ते म्हणाले:
“वाढत्या शहरीकरणामुळे हवामान बदलाचे दुष्परिणाम वाढले आहेत, हवामान अनुकूलतेसाठी आपण आपल्या शहराच्या बृहद आराखड्यात नैसर्गिक पायाभूत सुविधांचे एकत्रीकरण करणे योग्य आहे. नेचर कॉन्झर्व्हन्सी इंडिया आणि चेन्नई महानगर विकास प्राधिकरणाने विकसित केलेली ग्रीनप्रिंट हे एक उल्लेखनीय उदाहरण आहे जे या उद्दिष्टाशी सुसंगत आहे आणि झपाट्याने वाढणाऱ्या चेन्नई शहराच्या गरजांशी जुळवून घेणे सूचित करते. कॉप 27 च्या इंडिया पॅव्हेलियनमध्ये हे काम प्रदर्शित केले जात आहे आणि पर्यावरणासाठी जीवनशैलीचा भारताच्या दृष्टीकोन यातून प्रतिध्वनित होतो याचा मला अभिमान आहे.
क्लायमेट स्मार्ट शहरी विकासाबद्दल बोलत असताना, वाळवंटीकरणाचा सामना करणे हे आणखी एक महत्त्वाचे आव्हान आहे. मला आज तुम्हा सर्वांना सांगायला आनंद होत आहे की, पंतप्रधान नरेंद्र मोदी यांच्या दूरदर्शी नेतृत्वाखालील भारत सरकारने 2030 पर्यंत 26 दशलक्ष हेक्टर निकृष्ट जमीन पुन्हा पूर्ववत स्थितीत आणण्याची घोषणा केली आहे.
येत्या काही दशकांमध्ये आपल्या देशाच्या विकासाच्या प्रगतीमध्ये आपण अमृत कालमध्ये प्रवेश करत असताना, भारताचे शहरी परिवर्तन या प्रवासाच्या केंद्रस्थानी आहे. हे परिवर्तन वैशिष्ट्यपूर्ण आहे कारण ते अशा वेळी होईल, जेव्हा हवामान बदलाला प्रतिसाद देण्यासाठी जागतिक प्रभाव वाढेल.”
नेचर कॉन्झर्व्हन्सी इंडियाच्या व्यवस्थापकीय संचालक डॉ. अन्नपूर्णा वांचेश्वरन म्हणाल्या, “तलाव पुनर्संचयित करण्याचे आमचे काम हे हवामान बदलावर नैसर्गिक उपायाचे एक उत्कृष्ट उदाहरण आहे. नेचर कॉन्झर्व्हन्सी आणि अन्य संस्थांच्या नेतृत्वाखालील संशोधनाने दाखवले आहे की नैसर्गिक उपाय योजना 2030 पर्यंत आवश्यक उत्सर्जन कपातीच्या एक तृतीयांश इतकी कपात करण्यात उपयुक्त ठरू शकतात. "
For full text of the Minister’s speech click here.S.Patil/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 97
माहिती आणि प्रसारण मंत्रालय
तंत्रज्ञान सक्षमता, वितरणाचे भवितव्य आणि विविध संस्कृतींच्या सहयोग संधी यावर एससीओ चित्रपट महोत्सवात चर्चा
एससीओ चित्रपट महोत्सवात सिनेमॅटिक अनुभवात होत असलेल्या आमूलाग्र बदलाबद्दल झालेल्या चर्चेने प्रेक्षकांना दिला समृध्द अनुभव
मुंबईत सुरु असलेल्या शांघाय सहकार्य संघटना चित्रपट महोत्सवाच्या आजच्या तिसऱ्या दिवशी चित्रपट उद्योगाशी संबंधित विविध भागधारकानी सहभाग नोंदवला. ‘डोन्ट बरी मी विदाऊट इव्हान’ यासारख्या चित्रपटांच्या प्रदर्शनाला प्रेक्षकांचा उदंड प्रतिसाद लाभला तसेच कार्यशाळा आणि विविध चर्चासत्रे यामुळे या महोत्सवाचा तिसरा दिवसही भरगच्च कार्यक्रमांचा ठरला. आज दाखवण्यात आलेल्या इतर चित्रपटांमध्ये किर्गिस्तानमधील जूकर, भारतातील गंगूबाई काठियावाडी, उझबेकिस्तानमधील मेरोस आणि तुर्की चित्रपट किस्पेट यांचा समावेश होता.
डब्सवर्क मोबाईलचे सह-संस्थापक आणि व्यवस्थापकीय संचालक आदित्य कश्यप यांनी ‘सिनेबड्स’ नावाच्या ऍप्लिकेशनचे प्रदर्शन करणारी कार्यशाळा यावेळी घेतली. याअॅपमध्ये सिनेप्रेमींना त्यांच्या आवडीच्या भाषेत ऑडिओ देऊन त्यांचा अनुभव अधिक समृद्ध करण्याची सुविधा आहे. हे अॅप पहिल्या 10 लाख सदस्यांसाठी विनामूल्य उपलब्ध असेल, असेही आदित्य कश्यप यांनी यावेळी जाहीर केले.
‘भारत आणि जगभरात चित्रपट वितरणाचे भविष्य’ या विषयावर चर्चा झाली. चीनच्या एसीओ चित्रपट महोत्सवाच्या ज्युरी सदस्य निंग यिंग, 91 फिल्म स्टुडिओचे संस्थापक आणि सीईओ नवीन चंद्र, चित्रपट निर्माते सुनीर खेत्रपाल आणि प्रोड्यूसर गिल्ड ऑफ इंडियाचे अध्यक्ष शिबाशिष सरकार यांनी या चर्चासत्रात भाग घेतला. महामारी आणि मंदीचा सिनेमावर विपरीत परिणाम झाला आहे, असे यावेळी तज्ञांनी अधोरेखित केले. मात्र, आता ओटीटी प्लॅटफॉर्म आल्यामुळे, सिनेमाच्या भविष्याचे चित्र आशादायी असेल, असे सांगत, ओटीटी मुळे सिनेमाचा आशय अधिक समृद्ध झाला आहे, असेही त्यांनी सांगितले.
आजच्या दिवशीचा शेवटचा परिसंवाद- इन कॉन्वरसेशन हा “संस्कृती, व्यक्तिरेखा आणि देश यांचा संगम,” या संकल्पनेवर झाला. या चर्चासत्रात, आर्मेनियाचे दिग्दर्शक गुरेश गझारियन आणि हायक ऑर्डियन आणि कझाकस्तानचे बोलात कालिम्बेटोव्ह यांनी सहभाग घेतला. त्यांनी युवा दिग्दर्शक आणि निर्मात्यांना, एससीओ प्रदेशातील चित्रपटांच्या सह-निर्मितीत सक्रियपणे सहभागी होण्यासाठी प्रोत्साहन दिले जावे, असा विचार मांडला. प्रेम आणि मैत्रीसारख्या भावना आता चित्रपटांमधून व्यक्त होणे कमी झाले आहे, ह्या भावना पुन्हा सिनेमामधून अभिव्यक्त करण्यासाठी रेट्रो चित्रपट तयार करावेत असे आवाहन केले. तसेच, परस्पर सहकार्य वाढवण्यात लघुपटांची भूमिका महत्वाची आहे, हे ही या सत्रात अधोरेखित करण्यात आले.